**Niokolo-Koba Milli Parkı** (*fr.* Parc National du Niokolo Koba, PNNK) — Seneqalın cənub şərqində, Qvineya-Bisau sərhədi yaxınlığındakı təbii qorunan ərazi və Ümumdünya irsi ərazisi.

Milli park
----------

1925-ci ildə bir qoruq olaraq qurulan Niokolo-Koba 1 yanvar 1954-cü ildə Seneqal Milli parkı elan edildi. 1969-cu ildə genişləndirilərək 1981-ci ildə UNESCO-MAB Biosfer Qoruğu olaraq Ümumdünya irsi siyahısına daxil edilmişdir. 2007-ci ildə YUNESKO-nun Təhlükədə olan Dünya İrsi siyahısına əlavə edilmişdir.

2005-ci ildən etibarən qorunan ərazi Qərbi Afrika aslanlarının qorunduğu ərazi hesab olunur.

Coğrafiya
---------

Park, Qambiya çayının yuxarı axınının keçdiyi dağlıq bölgədə, Qvineyanın şimal-qərb sərhəddinə doğru yerləşir. Biosfer parkı Seneqalın cənub-şərq küncündəki Qvineya sərhədindən yüz kilometr məsafədə, Qvineya-Bisau sərhədindəki 9.130 kvadrat kilometr ərazini əhatə edir. Ərazinin yüksəkliyi 16 metrdən 311 metrədək dəyişir.

Flora
-----

Parkın çox hissəsi meşəli bataqlıq və mövsümi bataqlıq ərazilərinin geniş olduğu meşəlik savanna və yarı quraq sudan meşəsidir. Parkda 1500-dən çox növ bitki və Seneqaldakı meşələrin 78%-i yerləşir.

Çay hövzəsi boyunca çox sayda ağac və kol bitki örtüyü ilə örtülüdür və bu bitki örtüyü ərazi və torpağa görə dəyişir. Vadilərdə və düzənliklərdə *chrysopogon* və ot bitkiləri savannasının böyüdüyü geniş ərazilər var. Otluq ərazilər əsasən *Paspalum arbiculare* və öldürgəndən ibarətdir. Bambukun bitdiyi sahələr də var.

Vadilərdə və zolaqşəkilli meşələrdə növ cənubu Qvineyanın iqlimini əks etdirir və tropik meşələrdə lianlara daha çox rast gəlinir.

Fauna
-----

Ərazi vəhşi həyatı ilə tanınır. Seneqal hökuməti parkda 20 növ amfibiya, 60 növ balıq, 38 növ sürünən növünün (dördü tısbağa) olduğunu təxmin edir. Həmçinin parkda 80-ə yaxın məməli növü var. Bunlara (2005-ci ilə əsasən) təxminən 11000 kəl, 6000 begemot, 400 nəhəng kanna, 50 fil, 120 şir, 150 şimpanze, 3000 su keçisi (Kobus ellipsiprymnus), 2000 kolluq dukeri (*Sylvicapra grimmia*), bilinməyən sayda Kamerun kolobus (*Colobus badius rufomitratus*) və bir neçə nadir Afrika bəbiri və Qərbi Afrika vəhşi köpəkləri( *Lycaon)* aiddir.

Parkda 330-a yaxın quş növü, xüsusən də ərəb doydağı, qara taclı durna, *Bucorvus abyssinicus*, adi döyüşkən qartal, Terathopius ecaudatus və solğun fitçalan ördək (*Dendrocygna viduata*) görünmüşdür.

Parkda həmçinin üç növ timsah, dörd növ tısbağa kimi sürünənlər də var.

İstinadlar
----------

1. ↑  J. E. Madsen, D. Dione, A. S. Traoré, B. Sambou, "Flora and vegetation of Niokolo-Koba National Park, Senegal", p.214, in L. J. G. Van der Maesen, X. M. van der Burgt, J. M. van Medenbach de Rooy (eds.), *The Biodiversity of African Plants*. Springer, 1996, ISBN 978-0792340-95-9
2. ↑  Niokolo-Koba National Park UNESCO Site. 1981
3. ↑  *IUCN Cat Specialist Group.* Conservation Strategy for the Lion West and Central Africa. Yaounde, Cameroon: IUCN. 2006.
4. ↑  C. Michael Hogan. 2009

Xarici keçidlər
---------------

* UNESCO World Heritage Site Datasheet
* Niokolo-Koba National Park UNESCO Site

  

| ⛭Seneqalda yerləşən UNESCO-nun Ümumdünya irsi |
| --- |
|  | Bassari ölkəsi • Cuc milli parkı • Qore adası • Sen-Lui adası • Niokolo-Koba Milli parkı • Salum deltası Milli Parkı • Seneqambiya daş çevrələri (Qambiya ilə birlikdə) |  |